《次韵王俊甫山长九日登乌聊二首》
元代·方回

山色初明小雨开，可容无地拓襟怀。
荒寒试与登临去，奇崛能随感慨来。
何限诗愁关世故，终凭烂醉了生涯。
风流二谢犹堪恨，俯首刘郎戏马台。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。